# PRAVILNIK O KRITERIJIH ZA SPREJEM OTROK V VRTEC

1. **SPLOŠNA DOLO**Č**BA**
   1. č**len**

S tem pravilnikom občina ustanoviteljica na predlog sveta zavoda Osnovne šole Sveti Tomaž (v nadaljnjem besedilu: svet šole) določa kriterije za sprejem otrok v vrtec in sestavo komisije za sprejem otrok ter pravila v zvezi z oblikovanjem in plačevanjem oskrbnine za otroke, vključene v programe vrtca.

# VPIS IN SPREJEM OTROK

1. **Sprejem otrok v programe vrtca**
2. č**len**

V vrtec se sprejmejo predšolski otroci od enega leta starosti oziroma ko je dopolnil starost najmanj enajst mesecev do vključitve v osnovno šolo.

1. č**len**

Vrtec lahko sprejema tudi otroke s posebnimi potrebami v skladu s veljavnimi predpisi, če ima zagotovljene ustrezne prostorske in kadrovske pogoje.

1. č**len**

Vrtec lahko sprejme v programe vrtca toliko otrok, kot to dopuščajo prostorski normativi in pogoji za oblikovanje oddelkov v skladu s veljavno zakonodajo.

# Vpis otrok v programe vrtca

**5.** č**len**

Redni vpis otrok v programe vrtca se izvede v mesecu aprilu za naslednje šolsko leto.

Razpis za vpis otrok se opravi v sredstvih javnega obveščanja in na oglasni deski vrtca. V primeru prostih mest se lahko vpisuje in sprejema otroke skozi vse leto.

# Postopek sprejema otrok v vrtec

* 1. č**len**

Otroci se sprejemajo v programe vrtca na podlagi prijave.

Prijavo za sprejem otroka vložijo starši oziroma skrbniki na posebnem obrazcu, ki ga dobijo v vrtcu. Prijava za sprejem otroka v vrtec mora vsebovati potrebne podatke o otroku in starših oziroma skrbnikih ter točen datum dejanske vključitve otroka v program vrtca. Komisija za sprejem otrok ima pravico preveriti posamezna dejstva, navedena v prijavi za sprejem, če obstaja dvom o njihovi verodostojnosti.

* 1. č**len**

V primeru, da je prijav za sprejem otrok v vrtec več, kot je prostih mest, o sprejemu odloča komisija za sprejem otrok.

Kadar za sprejem otrok ni več prijav kot je prostih mest, o sprejemu odloča ravnatelj na predlog vodje enote in svetovalne delavke.

Komisijo za sprejem otrok imenuje ravnatelj. Komisijo sestavlja pet članov in sicer:

* Vodja vrtca
* Predstavnik ustanovitelja
* Predstavnik sveta staršev vrtca
* Svetovalna delavka vrtca in
* Predstavnik centra za socialno delo.

Delo komisije vodi predsednik komisije, v njegovi odsotnosti pa namestnik predsednika, ki ju člani komisije izvolijo na svoji prvi seji.

Mandat članom komisije traja štiri leta in so lahko ponovno imenovani.

* 1. č**len**

Komisija za sprejem otrok se mora sestati v 20-ih dneh po izteku roka za prijavo vpisa otrok.

Kadar gre za sprejem otrok ali otroka v izjemnih okoliščinah se mora komisija sestati najkasneje v roku 5-ih dni od dneva, ko se za izjemne okoliščine izve.

* 1. č**len**

Komisija dela na sejah.

Na seji komisije je lahko prisoten ravnatelj ali pomočnik ravnatelja, vendar brez pravice glasovanja. Komisija sprejema odločitve z večino vseh svojih članov.

* 1. č**len**

Komisija obravnava vse vloge na seji v skladu z določili zakona, ki ureja splošni upravni postopek, z uporabo skrajšanega ugotovitvenega postopka.

Komisija odloča o tem, kateri otroci se sprejmejo v vrtec v skladu s predvidenimi prostimi mesti po posameznih oddelkih v skladu s podatki iz vloge.

Komisija odloči o tem, kateri otroci so na podlagi kriterijev sprejeti v vrtec, otroke, ki niso sprejeti v vrtec, pa uvrsti na čakalno listo po prednostnem vrstnem redu.

Komisija najpozneje v osmih dneh po seji vsem staršem izda odločbo o sprejemu ali zavrnitvi sprejema otroka v vrtec.

Za otroke, ki so bili sprejeti v vrtec, odločba določa datum vključitve otroka v vrtec in rok za sklenitev medsebojne pogodbe med vrtcem in starši.

Zoper odločitev komisije lahko starši v petnajstih dneh po vročitvi vložijo pritožbo na svet zavoda. Svet zavoda mora o pritožbi odločati v tridesetih dneh po prejemu pritožbe.

Zavod mora staršem na njihovo zahtevo omogočiti vpogled v zapisnik komisije, ki je odločala o sprejemu otrok v vrtec.

* 1. č**len**

Na seji komisije za sprejem otrok se piše zapisnik, ki vsebuje:

* Poimensko prisotnost članov komisije in drugih uradnih oseb
* Ugotovitev o številu prijavljenih otrok
* Razpoložljivo število prostih mest
* Poimensko navedbo otrok, ki so bili sprejeti v vrtec
* Število zavrnjenih prijav
* Opis okoliščin, ki so bistveno vplivale na sprejem otrok
* Določitev vrstnega reda prednosti otrok, ki so bili zavrnjeni za sprejem.

Zapisnik se mora hraniti v dokumentaciji vrtca najmanj za čas šolskega leta, za katerega je bilo odločano o sprejemu otrok v vrtec.

Spisek sprejetih otrok se kot izvleček iz zapisnika objavi na oglasni deski vrtca.

Opis bistvenih okoliščin, ki so vplivale na sprejem otrok iz zapisnika služi za podlago obrazložitve odločbe.

# Kriteriji za sprejem otrok v vrtec

1. č**len**

Komisija mora pri izbiri, sprejemu in razporejanju otrok v oddelke upoštevati naslednje kriterije:

|  |  |  |
| --- | --- | --- |
| **Št.** | **KRITERIJI** | **ŠT. TO**Č**K** |
| 1. | Otrok v eno-roditeljski družini (potrdilo) | 10 točk |
| 2. | Otrok obeh zaposlenih staršev ali staršev študentov | 9 točk |
| 3. | Otrok iz socialno, vzgojno in materialno ogrožene družine | 8 točk |
| 4. | Težko zdravstveno stanje v ožji družini (potrdilo) | 7 točk |
| 5. | Izmensko ali nočno delo (potrdilo)   * Enega od staršev * Obeh staršev | 3 točki  6 točke |
| 6.. | Že vključen otrok v vrtec pri OŠ Sveti Tomaž iz iste družine | 5 točk |
| 7. | 1 starš zaposlen, 1 starš na čakanju (potrdilo) | 4 točke |
| 8. | Število otrok v družini | 1. otrok – 1 točka 2. otroka –2 točki 3. otroci –3 točke... |
| 9. | Otroci, ki jim je odložen vpis v osnovno šolo | 2 točki |
| 10. | Otroci katerih starši so zaposleni v občini Sveti Tomaž s krajem bivanja izven naše občine | 1 točka |

1. č**len**

Mimo kriterijev po tem pravilniku se sprejme otroke:

1. Katerih starši predložijo pisno potrdilo Centra za socialno delo o ogroženosti zaradi socialnega položaja družine (20. člen Zakona o vrtcih).
2. Otroci s posebnimi potrebami (20. člen Zakona o vrtcih) – na podlagi odločbe pristojne službe.
   1. č**len**

Komisija v primeru velikega števila prijav sestavi prednostni vrstni red po številu zbranih točk.

V primeru priprave prednostnega vrstnega reda mora komisija za sprejem otrok sprejeti otroke v vrtec po vrstnem redu iz prednostnega vrstnega reda.

* 1. č**len**

Če je več otrok z istim številom točk, jih komisija razporedi po datumu prispele vloge.

# Trajanje sprejema in izpis otrok

* 1. č**len**

Otroci, sprejeti v vrtec, so vključeni v vrtec do vstopa v osnovno šolo. Starši morajo ob vključitvi otroka v vrtec predložiti potrdilo pediatra o zdravstvenem stanju otroka.

* 1. č**len**

Otroci, ki so že sprejeti, vendar starši sprejem odklonijo oz. ga želijo prestaviti za določen čas, se črtajo iz prednostnega seznama in se z novim šolskim letom ponovno obravnavajo. O tem izda ravnatelj ustrezno odločbo.

Če je sprejem prestavljen iz zdravstvenih razlogov (na podlagi zdravniškega potrdila), otrok ostane na prednostnem seznamu.

* 1. č**len**

Otroci, ki so vpisani, a vrtca ne obiskujejo in starši ne plačujejo oskrbnine, izgubijo vpisno mesto, če se pojavi potreba po takojšnjem vpisu in sprejemu otroka. Rezervacija vpisa se v tem primeru, če ni več prostih mest, ne upošteva. Ravnatelj izda odločbo o izpisu. Če starši plačujejo oskrbnino,kljub temu da otrok ne obiskuje vrtca, se obdrži vpisno mesto.

* 1. č**len**

Če se izprazni mesto med letom, se sprejme otrok, ki je prvi na čakajoči prednostni listi v določeni starostni skupini pred na novo vpisanimi otroki.

* 1. č**len**

Otroci pričnejo obiskovati vrtec z dnem, ki je zapisan v prijavi otroka za vpis v vrtec.

Otroka, ki v 8-ih dneh od dneva, ki je določen za začetek prihoda v vrtec, starši ne pripeljejo v vrtec in o izostanku ne sporočijo ali izostanka ne opravičijo s tehtnimi razlogi, se izpiše z ustrezno odločbo ravnatelja, na njegovo mesto pa se sprejme otroka s prednostnega vrstnega reda. Uvajanje otrok v vrtec se prične z dnem, ki ga določi ravnatelj vrtca.

* 1. č**len**

Med trajanjem šolskega leta (od 1. 9. do 31. 8. naslednjega leta) otroka praviloma ni mogoče začasno (mesec ali dva) izpisati iz vrtca.

Začasni izpis otroka iz vrtca je mogoč samo iz zdravstvenih razlogov na strani otroka (potrdilo) in, če tako odloči ravnatelj. Začasno izpisani otrok iz prejšnjega stavka ohrani pravico vrnitve v vrtec po prenehanju razlogov za začasni izpis. V času izpisa se zanj ne plačujejo nobeni stroški.

* 1. č**len**

Otroka se trajno izpiše iz vrtca v letu, v katerem bo otrok vključen v osnovno šolo.

Starši lahko trajno izpišejo otroka iz vrtca kadarkoli to želijo. Izpis je zapisan na posebnem obrazcu, ki ga starši dobijo v vrtcu. Izpisani otrok nima pri ponovnem sprejemu prednosti.

# DOLOČILA O PLAČEVANJU OSKRBNINE

Plačilo staršev za programe predšolske vzgoje se določi v skladu z Zakonom o vrtcih in Pravilnikom o plačilih staršev za programe v vrtcih.

# Plačevanje oskrbnine

* + 1. č**len**

Starši plačujejo mesečno oskrbnino po položnici, ki jo dobijo po pošti ali preko trajnika.

Oskrbnine se plačujejo do 15. v mesecu za pretekli mesec na podlagi dejanske prisotnosti otrok, ki se ugotavlja prve tri dni naslednjega meseca.

* + 1. č**len**

Oskrbnina se poravna v osmih dneh po izdaji položnice, za pretekli mesec glede na dejansko prisotnost otroka v vrtcu. Za prvi dan odsotnosti otroka se oskrbnina za strošek prehrane ne zniža. Zniža se takrat, ko je strnjena odsotnost otroka od tri dni naprej in v primeru, da starši najavijo odsotnost otroka dan pred odsotnostjo do osme ure zjutraj.

* + 1. č**len**

Staršem, ki ne plačujejo redno svojih obveznosti, pošlje vrtec prvi opomin ob koncu meseca z 8- dnevnim rokom za plačilo. Po preteku določenega roka iz prvega stavka tega člena se staršem, ki še vedno nimajo poravnanega računa pošlje drugi opomin z opozorilom, da se bo v primeru, če obveznosti ne bodo poravnali v navedenem roku, začel postopek pred pristojnim sodiščem za izterjavo neporavnanih obveznosti.

* + 1. č**len**

Če starši otroka ne prevzamejo do izteka delovnega časa, se jim zaračuna dodatno k oskrbnini število ur dela preko polnega delovnega časa pomočnice vzgojiteljice, ki je bilo opravljeno pri varovanju otroka od ure, določene za prevzem, do ure prevzema otroka.

# KONČNE DOLOČBE

* + 1. č**len**

Ta pravilnik prične veljati petnajsti dan po objavi v Uradnem glasilu občine Sveti Tomaž. Z dnem ko začne veljati ta pravilnik preneha veljati Pravilnik in kriterije za sprejem otrok v vrtec in določila o plačevanju oskrbnine, ki je bil sprejet na 5. seji sveta šole dne 26.05.2005.

Številka: 007- 14/2010 01/ zh Sveti Tomaž 24.05.2010

# ŽUPAN OBČINE SVETI TOMAŽ

**Mirko CVETKO l.r.**